Ralph Midgley 
24 Slantwell Rise 
SCUNTHORPE 


North Lincolnshire 
DN17 1TF 





O Volapükaflens Valöpo! 


Ekö gasedil obsik dönu! Ad kis pubon-li „Vög Volapüka” almuliko? Ad 
dünön Volapüki äsi Volapükaflenis da vol. 


Äsä ya büo pemäniotöl, gasedil ninädon yegedis alsotik: fasilikis jü fikulikis 
dö yegäds mödik. Ad sagön verati, dabinos bos pro alan su pads onik. 


Pro utans, kels estudons püki sis lunüp, binos ai blesir ad reidön valikosi 
vifiko. Ab tikodükob, das no binos gudikos ad reidön valikosi sunädo. Bos aldeliko 
frutidon gudikumo, ka val kobo. Somo kanoy juitön Volapüki e dibükön noli ota pö 
steps ріарік, 


Ed ekö kik völadik pro utans, kels no estudons Volapüki dü tim so lunik, 
sevabo: „pò steps pianik.” Pro peprogedans vöded at binon frenöm, kel säkuradükon 
reidami lölik tu vifiki, ab pro primölans binon kuradükam ad leodükön reidami ma 
disin sagatik. 


Samo, yegeds fasiliko reidoviks binons ai gudiks, bi kanoy fasiliko suemön 
onis, ab no binos ai so tefü yegeds fikulik, kels flagons sufädi mödik. Nom veütik, 
ven reidoy yegedi fikulik, binon, das по dareidoy oni рё naed balid. Tikonös studan, 
das dalabon muli lölik ad atos. Somo kanoy vitön säkuradükami. In tef at, binos 
stud, plu ka blesir. Ab sek atosa obinon, das ulärnoy vödis nulik dub stud fefik. 


Pö get gasedila, juitoyös yegedis fasiliko reidovikis, poso dedietoyös muli 
retik ай vödems fikulik, pianiko, studölo dilis brefik onas, ed olaboy kotenükami ad 
sevön, das anu nol püka binon veitikum, ka büo. 


Ad atos pubon „Убе Volapüka” almuliko; binon kontag pösodik, kel voto по 
dabinon. Dulonös dü mul lölik! 


Valikosi Gudikün Oles ed Olikanes 


moup 

FIN 
(Fa hiel Frank Roger) 


Hiel Jim ädopladom delagasedi oka, äloegölo beigolön bei om 
jimatani Janet lüodü kvisinöp. Äjutof smilili vamik lü himatan, kel 
inürölom oki іл stul ока kovenik, ed ästopof, bi äsienof, das ävilom 
sagön bosi. 


„Ereidob yegedi vemo nitedik dö fütür sola. Binon jänälik. 
Ereidol-li oni?” 


„No, о löfäb! Kis да fütür blümükon-li sole?” 


„IS ѕадоу, das sol оракоп jüs ovedon stel legretik redik, mö 
gret mödiknaik ока. Büä orivon stadi at, planet obsik ohitikon 
levemo, e lif valik operikon. Fino planets ninik valik, ninädü 
talaglöp, poslugon fa sol.” 


„Мего-1і?” 


„Si, аб по ѕрікорѕ dö fütür sunik іп tef at. Оаіабобѕ nog 
balionis yelis ѓо obs. Tikamagoti somik dö sol, kel odistukon 
valikosi, keli nulüdon апи, tuvob tikidavedükik. Binon tikamagot 
mu filosopik.” 


„Kisi vilol-li sagön?” 


„Vö! sinifos, samo, das steifüls valik obas ad kipedön nati, 
аа jelön nimis patädöl аѕі dasteifs obas ad lifön baitonü sit köologik 
pedeimons. Valikos muton semo padistukön. Seko, kikodo 
favobsös-li? Valikosi, kelosi dunobs, no labos zeili; dels menäta 
brefikons lindifü rivs obas. 


„Kisi cedol-li, das sötobs dunön?” 


„Ва no sötobs fäkikön dö val. Ва sötobs steifülön ad 
muadön obis e no favön tumödo dö nesiäm valik et.” 


„Vö! Ба gidetol, o Jim” äsagof Janet pos tik anik. „Ма siäm 
filosopik. Ya pedeimobs, seko kikodo по muadobs-li obis е glömobs 

ѕакааіѕ valik netefik obas? Мо favobsös dö nims fa йайеадат 
patädöls, dö baiton köologik. Dunobsös utosi, kelosi pliton obis.” 


„Süpädob, das baicedol ko ob, o Janet. Кӧѕӧтіко по plidon 
ole tikälamod nolavik koldik et, äs bepenol osi.” 


„Binos verätik, o Jim! ab in tef at leced olik binon täläktik. 
Mutob siön osi.” 


„Gudö! Sötol reidön yegedi at уеп otuvol timi saidik. Töbid 
obläfon oli. Ö! о löfäb! tü айр kinik okoledobs-li?” 


El Janet äjutof lü от logedi viföfik. 
„Koled-li? Kikodo sötob-li kvisinön koledi?” 


Pebluvüköl, älogetom lü matan; vöds ädefons ome. Pos 
timül anik seila, äplöpom ad sagön: 


„Ab kvisinol ai koledi, o löfäb oba!” 


„Ab te büä elärnob, das padeimobs, e das steifüls valik obsik 
no labons zeili. Ва sötobs ga muadön obis e glömön koledi e 
nesiämi somik et.” 


„BÖ! о löfäb!! No јіпоѕ obe tikamagot gudik ad по koledön; 
jenöfo ya faemob boso.” 


„О Jim! steifolös, begö! аа betikön dini: menät podistukon, 
talaglöp ponosükon, e kud soelik ola binon, das no ogetol koledi ola! 
No tikol-li, das faem olik binon pülik lo dins somik?” 


El Jim älogetom lü of; vöds ädefons ome. Pos seil 
nekovenik äplöpom ad sagön: „Cogol, no-li?” 


ЕІ Janet по ägeükof. 
„Glömolös, begö! valikosi, kelosi esagob,” äfövom el Jim, 


убо hikela päzüon fa däsper levemik: „Valikosi!” 
(Ret konota fövon su pad 66) 

DEUTSCHES REQUIEM (2) 
fa hiel Jorge Luís Borges 


1л toum balid ela „Parerga und Paralipomena” ädönureidob, das jenots 
valik, kels kanons jenön in lif mena, de timül moteda jü ut deadama onik, ya 
pebüofümetons fa on. So, nekäl alik binon desinik, kolköm fädik alik rajan, 
mükükam alik pönod, lepök alik vikod klänöfik, deadam alik oksasen. No 
dabinon trod gudikum, ka tikod, das evälobs neläbis obsik; teleolog pösodik at 
sävilupon obes leodi klänöfik е cänidon obis ko godöf. Desin nepasevöl kinik 
(älaitikob) ämuton-li obi ad tuvön deli et, glöbis et e mituli at? No dred demü 
krig, äsevob osi; bos dibikum. Fino äkredob, das isuemob. Deadam pro rel 
binon balugikum, kas belifön oni fuliko; feit ta nims sovadik in Ephesus binon 
läs fikulik (milats datomäbas nesevädik eduinons osi), kas binön el Paulus, 
dünan Yesusa Kristus; dun bal binon nemödikum, ka düps valik mena. 
Komip е glor binons fasiliks; fikulikums ka desinod hiela Napoléon äbinon ut 
hiela Raskolnikov. Tü 1941, febul 7-id päcälob vidilekan zänädaleseatöpa tö 
Tarnowitz. 


Pläg cala at по äbinon blesirik; ab neai äsinob аир nekäl. Dredöfikan 
blufon oki vü glävs; miserikan, pidölan, sukon xami fanäböpas e dola votanas. 
Netasogädim, binälo, binon jenöfot südöfik, livikam de men primik аа tasumön 
meni nulik. Dü Іекотір votikam at binon komunik, bevü vokäd kapitenas е 
nenleod gretik; difos in lufanäböp naudodik, kö pid trätik blufodon obis me 
moläds vönik. No vaniko репор vödi at: pid pro men löpik binon sinod lätik 
hiela Zarathustra. Tio ädunob oni (koefob), ven äsedons obes de Breslau 
hieli David Jerusalem: poedan famik. 


Äbinom man bäldotü lifayels luldeg. Pöfik mö dalabots vola at, 
pepöjutöl, репобі, peslänöi, idedietom täleni okik ad bekanitön läbi. If no 
pölob, hiel Albert Soergel, in lebuk okik „Dichtung der Zeit” (Poed Nutimik), 
leigodom оті ko hiel Whitman. Leigod at по ріброп lölöfiko; el Whitman 
zelom levali ön mod valemik, ti lindifölo; el Jerusalem yubom dö din alik, me 
löf lekuratik. Меаі pölom те liseds, nümams. Капор nog dönuön liänis 
mödik de poedot dibik et, kel patiädon: „Hiel Tse Yang: tigridipänan,” kel 
äsvo me tigrids pestripon, kel äsvo pebelodon me tigrids, petraväron fa tigrids 
slobik а seilöls. Neai oglömob i balspikoti „Hiel Rosenkrantz spikom ko 
silanan” іп kel moniprünan di London ün іитуе! XVI-id vaniko steifülom, pö 
deadam, ad gidükön döbis okik, nes niludön, das gidükam klänik lifa omik 
binon jenöfot, das itikodükom balane dunetäbas okik (ке! elogom omi te balna, 
e keli ya no memom) pösodöfi hiela Shylock. Man labü logs memabik, skin 
faalik е balib ti blägik, el David Jerusalem äbinom prototip yudana Sephardi, 
do ädutom lü els Ashkenazim rübik а pahetöls. Äbinob sevärik kol om; по 
ädälob, das kesenäl u glor omik ämolädükons obi. Isuemob bü yels mödik, 





das nos dabinon su tal, kel no binon sid höla mögik; logod, vöd, kompad, 
reklam dö zigarüls kanons lienetükön meni, kel no plöpon ad glömön onis. No 
binon-li lienetik men, kel пепгоріко betikon kaedi Масагапа? Äsludob ad 
gebön prinsipi at рё vobam tütedik doma obsike . . . [1] Ün fin yela 1942, el 
Jerusalem äperom tikäli окік; ün 1943, mäzul 1-id, äplöpom аа deidön oki. [2] 


Nesevob, va el Jerusalem isuemom, das, if ädistukob omi, ädunob osi 
ad distukön pidi oba. Lo logs obik, no äbinom man, igo no yudan; ivedom 
sümbol topäda pehetöl lana obik. Pätomob ko om, ädeadob ko om, ön mod 
semik päperob ko от; кодй atos, äbinob nenmiserik. 


Vütimo, äpasetikons sus obs dels е neits gretik kriga läbik. Іп lut, keli 
änatemobs, ädabinon senäl sümik ad löf. Äsif mel süpik änilikon, ädabinons 
stun e fäkäd semiks in blud obsik. Valikos, ün yels et, pädistidons fasiliko; 
igo i gut drimas. (Ob Ба neai obinob jenöfo läbik; ab sevoy, das neläb flagon 
paradis ререгбі). No dabinon men, kel по iedesiron lölöfi ü, votiko pesagöl, 
kobonumi belifotas valik, ad kels mens fägons; по dabinon men, kel по 
dredon, das dil semik liega at ba potifon de ok. Ab valikosi elabon menäd 
obik, ibä primo äkolkömon glori e poso perädi. 


Ün tobul u novul yela 1941, hiel Friedrich: blod obik ädeadom pö 
lekomip telid tö El Alamein, in sabems Lägüptänik; flitömaboumam, mö muls 
anik pos atos, änosükon domi famüla obsik; votik, ün fin yela 1943, voböpi 
obik. Päpöjutölo fa kontinäns veitik, ädeadon el Reich kilid; nams obsik 
äbinons ta valans e nams valanas äbinons ta on. Täno äjenon bos patik, 
kelosi anu fino suemob. Äkredob, das öfägob ad klinükön löpabledemi 
lezuna, ab lä vuls onik ästöpon obi gut no pespetöl, gut klänöfik ä ti jeikik läba. 
Äpledob те ріёпѕ distöfik; nonik onas äsaidon pro ob. Аіікоб: peräd 
kotenükon obi, іра binon fin, е їепор vemo. Ätikob: peräd kotenükon obi, ibä 
ејепоп, ibä pebalon nevotükoviko ko jenöfots valik, kels binons, kels äbinons, 
e kels obinons, ibä krütam u viam tefü jenöfot igo bal leigons blasfämi ta leval. 
Plänis at äblufob, jüs etuvob verätiki. 


radutod fa hiel S. Meira) 


МҮМҮҮҮҮҮҮМҮҮ МҮ 

https://webmail.wsd.leidenuniv.ni/exchange/S_Meira/Drafts/RE:%20KONOT% 

12] 
https://webmail.wsd.leidenuniv.nl/exchange/S_Meira/Drafts/RE:%20KONOT% 
20NULIK.EML/1 text.htm# ftn5 

„Kobü utos аа по plu lifön baitonü nat-li? Dö duns köologik- 
li? kiped lifa sovadik-li? jel bidas patädöl-li? . . . 


„Glömolös valikosi, о löfäb! valikosi, pläamü utos, kel tefos 
koledi.” 


El Janet älemufükof kapi oka. „О mans!” ävokädof ed 
ägolof 10 kvisinöp, sagölo: „Мӧдоѕ, das koled obinon ebo latikum, 
ka kösömiko. Ab no favolös. Talaglöp по efinon. Nemuiko по 
nog, do jinos, das ün del seimik, mö yels balions de nu, talaglöp po- 


„Begö! No mäniotolös dini et plu, o löfäb! äsagom el Jim. 


„No ga odunob osi,” äsagof. „Вепӧ! Oprimikob ad kvisinön 
koledi.” 


„Gudö! äsagom el Jim. „Legudö! Däsper ilüvon vögi omik, 
spel ipubon dönu. Delagased pimojedon sui glun, nedinitik de Іодеа 
viföfik votik. 


FIN 
(Tradutod fa hiel R. Midgley) 


MIEDS 
(fa hiel Jorge Luís Borges) 


Dabinon liän hiela Verlaine, keli по omemob dönu; 
Dabinon süt nilik, kel peproibon stepes obik; 
Dabinon lok, kel lätikna elogon obi; 

Dabinon yan, keli efärmükob jü fin vola; 

Bevü buks іп bukem obik (logob onis) 

Dabinon bal, keli neai omaifükob. 

Ün hitüp at olabob lifayelis luldeg; 

Deadam vorükon obi, nenropiko. 


(Tradutod fa hiel S. Meira) 

LIFAJENÄD HIELA ARIE РЕ ЈОМС. (DIL TELID) 
(fa omit) 


Äblümükobs koledi balugik, äxänobs sui jevods, äpignigobs in belem ed 
äkömobs suvo vemo latiko lomio. Do zifil, kö älödobs, äbinon topil 
miserabik, äsevobs ga ad muadön obis. 


Ün 1893, mayul 15, ägetob diplomi profäsorana Volapüka. 


Pos steb yelas kil іп „Bonthain” ätävob lü „Padang,” kö ästebob 
dü muls tel, e fovo lü „Kotaradja” іп el „Atjeh,” kö obs (Nedänans) 
äkrigobs ta elans di „Atjeh.” Klülos, das ekompenob i pö krig, e das lif 
oba id eriskädon boso, ab as sanan no eduinob heroedadunis. Ab kanob 
sio penetön benoseki gretik рӧ bekomip malara ed ela „Бегі-Бегі,” ven 
äbinob su „Poeloe Bras” : nisul nolüda-vesüdü tipot nolüdik 
Sumatreäna. 


Ven dünädüp obik in „Atjeh” äfinon, ädagetob livodi balmulik, 
keli ägebädob ad matirajanön ko „Marie Chavannes,” kel älödof domü 
pals okik in „Soerabaja.” 


Оп fin yela : 1898 ävegob lü „Sintang” іп Borneän. Us äbinob 
sanan balik in ziläk, kel labon gretoti telik Nedäna. 


Tü febul 23. yela : 1899 ämatikob dälädo ko Marie. 

Ün 1900, prilul 26, päcälob fizir-sanan klada 1-id. 

Ün yel ot sonil pämotom, kel уе edeadom pos yel bal. 

Me diplom dätü 1901, yunul 5, ävedob kadäman Volapüka. 

Ün prim yela : 1902 ävegobs lü Semarang” e poso mö yel lafik 


lü „Oengaran.” Pos steb yelas tel ävegobs dönu lü „Semarang” ad 
detävön usao me livod balyelik lü Nedän. 

